Նա նշել է, որ դատարանի այն պնդումը, թե Հովիկ Մատինյանը ազատության մեջ գտնվելու դեպքում կարող է փախուստի դիմել, քանի որ ՌԴ քաղաքացի է, խտրական մոտեցում է դատավորի կողմից հատկապես այն դեպքում, երբ ամբաստանյալի անձնագիրը քրեական գործում է: Բացի դրանից՝ դատարանը վկայակոչում է հանցագործության ծանրության աստիճանը, ինչը ինքնին, ըստ Մարդու իրավունքների եվրոպական դատարանի վճիռների, չի կարող հիմք լինել կալանքի համար: Այս պահին ավարտված է գործով դատակոչված վկաների հարցաքննությունը, և նրանց վրա ազդելու վտանգ այլևս չկա, թեև նախկինում էլ չեն եղել: Ինչ վերաբերում է պաշտպանական կողմի միջնորդությամբ հրավիրված վկաներին, ապա նրանց վրա ազդելու վտանգի մասին խոսք լինել չի կարող: Դատաքննության ընթացքում հետազոտված ոչ մի ապացույց չի ապացուցել Հովիկին մեղսագրվող արարքը: